།སྙིང་པོ་དོན་གསུམ་གྱི་ཁྲིད་ཡིག་བདུད་རྩིའི་བུམ་
བཟང་ཞེས་བྱ་བ་བཞུགས་སོ། །
རྗེ་བཙུན་བླ་མ་དམ་པ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་
པ་རྣམས་ཀྱི་ཞབས་ལ་དུས་ཐམས་ཅད་དུ་ཕྱག་འཚལ་ཞིང་སྐྱབས་སུ་མཆིའོ། །
བརྩེ་བ་ཆེན་པོས་རྗེས་སུ་གཟུང་དུ་གསོལ། འདིར་སྐལ་བ་དང་ལྡན་པའི་གདུལ་
བྱས་དལ་འབྱོར་གྱི་རྟེན་ལ་སྙིང་པོ་ལེན་པའི་ཐབས་ཁྱད་པར་ཅན་རྒྱལ་བའི་
གསུང་ རབ་མཐའ་དག་གི་དོན། ཚེ་འདི་དང་། འཆི་ཁ་དང་། བར་དོའི་ཉམས་
ལེན་གསུམ་དུ་དྲིལ་བ་སྙིང་པོ་དོན་གསུམ་དུ་གྲགས་པ། འཕགས་པ་སྤྱན་རས་
གཟིགས་ཀྱིས་གྲུབ་ཆེན་མི་ཏྲ་ཛོ་ཀི་ལ་དངོས་སུ་གནང་བའི་གདམས་པ་ཟབ་མོ་
ཉམས་སུ་ལེན་པར་འདོད་པས་ཡིད་མཐུན་གྱི་དབེན་པའི་གནས་སུ་གནས་ཁང་
བྱི་དོར་བྱས། སྐུ་གསུང་ཐུགས་རྟེན་དགྲམ། མཆོད་པ་གཡོ་མེད་པར་གཅལ་ལ་
བཀོད་པ་མཛེས་པར་བཤམས། སྟན་བདེ་བ་ལ་ལུས་རྣམ་སྣང་གི་ཆོས་བདུན་
ལྡན་དུ་འཁོད་ནས་ཀུན་སློང་བཅོས་ཏེ། དགེ་སེམས་ཁྱད་པར་ཅན་གྱི་ངང་ནས་
ཡིད་མ་ཡེངས་པར་དངོས་གཞི་འདི་ལྟར་ཉམས་སུ་བླང་བར་བྱའོ། །ཐོག་མེད་
དུས་ནས་ཁམས་གསུམ་འཁོར་བ་འདིར། །མ་རིག་ལས་ཉོན་རླུང་ཤུགས་དྲག་
པོའི་མཐུས། །སྐད་ཅིག་ངལ་བསོ་མེད་པར་འཁོར་ཞིང་འཁྱམས། །སྡུག་བསྔལ་
གསུམ་གྱིས་བར་མཚམས་མེད་པར་མནར། །བླ་མ་མཆོག་གི་ཐུགས་རྗེའི་ནུས་
མཐུ་ཡིས། །ད་ རེས་སྟབས་ལེགས་དལ་འབྱོར་ལུས་ཐོབ་ཀྱང༌། །སྔོན་ཆད་ཚེ་
-346-

སྙིང་པོ་དོན་གསུམ་གྱི་ཁྲིད་ཡིག་བདུད་རྩིའི་བུམ་བཟང༌།
སྒྲོལ།
འདིའི་བྱ་བས་གཡེངས་ཤིང་འདས། །ཆུ་ཡི་ཆུ་ལྦུར་ལྟ་བུའི་ལུས་རྟེན་འདི། །མི་
རྟག་མི་བརྟན་ནམ་འཆི་ངེས་པ་མེད། །ཤི་ནས་གར་སྐྱེའི་རང་དབང་བདག་ལ་
མེད། ། །ངན་ སོང་ གནས་ ན་ ཚ་ གྲང་ བཀྲེས་ སྐོམ་དང༌། །གླེན་ཞིང་ ལྐུགས་ དང་
གཅིག་ལ་གཅིག་ཟ་སོགས། །བཟོད་དཀའི་སྡུག་བསྔལ་དཔག་མེད་ཡོད་པར་
གསུངས། །མྱོང་བ་ལྟ་ཞོག་ཐོས་ནའང་སྐྱི་རེ་གཡའ། །མཐོ་རིས་ན་ཡང་སྐྱེ་རྒ་ན་
འཆི་ དང༌། ། །འཆི་ འཕོ་ ལྟུང་ སོགས་ སྡུག་ བསྔལ་ མཐའ་ ཡས་ ཤིང་། །ཀུན་ ཀྱང་
ལས་ཉོན་འཆིང་བས་རབ་བཅིངས་ནས། །འདུ་བྱེད་སྡུག་བསྔལ་ཟུག་རྔུས་ཡུན་
དུ་ མནར། ། །དལ་ བའི་ རྟེན་ ཐོབ་ ལམ་ སྟོན་ བཤེས་ གཉེན་ དང། །མཇལ་ བའི་
སྐབས་འདིར་རང་གིས་མ་འབད་ན། །འཁོར་བའི་མཚོ་ཆེན་འདི་ལས་སུ་ཡིས་
ཁྱད་པར་ཉོན་མོངས་ལས་ངན་དབང་བཙན་པས། །ངན་སོང་གནས་སུ་
ལྷུང་ན་ཅི་ཙུག་བྱེད། །དེ་ཚེ་བདག་ལ་མགོན་སྐྱབས་སུ་ཞིག་ཡོད། །དེས་ན་བསླུ་
མེད་ བླ་ མ་ མཆོག་གསུམ་ལ། །ད་ ལྟ་ ཉིད་ནས་ སྐྱབས་ སུ་བཟུང་བར་བགྱི། །
བསླུ་མེད་དཀོན་མཆོག་གསུམ་གྱི་ཐུགས་རྗེ་དང་། །བདག་གི་དད་མོས་གདུང་
ཤུགས་དྲག་པོའི་མཐུས། །མདུན་གྱི་ནམ་མཁར་པདྨའི་སྡོང་པོ་ནི། །ཡངས་ཤིང་
ཆེ་ རྩེ་ མོར་ པད་འདབ་བཞི། །ལྟེ་བར་ རིན་ ཆེན་ ཁྲི་ སྟེང་ པད་ཟླའི་སྟེང་། །
བཀའ་དྲིན་མཉམ་མེད་ རྩ་ བའི་བླ་མ་དང་། །དབྱེར་མེད་རྗེ་བཙུན་ཁ་སརྦ་
བཞུགས། ། །མདུན་ གྱི་ འདབ་མར་ལོངས་སྤྲུལ་སངས་རྒྱས་རྣམས། །གཡས་ཀྱི་
འདབ་ མཪ་ དམ་ ཆོས་ དཀོན་ མཆོག་རྣམས། །རྒྱབ་ཀྱི་འདབ་མར་ བྱང་ སེམས་
ཉན་ རང་ རྣམས། ། །གཡོན་ གྱི་ འདབ་ མཪ་ ཆོས་ སྲུང་ ཚོགས་ རྣམས་ བཞུགས། །
སྟེང་གི་ནམ་མཁར་རྩ་བརྒྱུད་བླ་མ་རྣམས། །ཐུགས་རྗེ་གཏིང་ནས་གཡོས་པའི་
- 347-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༡༽
ཞལ་གྱི་མདངས། །དགྱེས་འཛུམ་ ལྡན་ པས་ རང་ ལ་གཟིགས་ཤིང་བཞུགས། །
གི་མཐའ་སྐོར་ཕ་མ་རིགས་དྲུག་རྣམས། །རང་དབང་མེད་པར་སྡུག་བསྔལ་
མྱོང་བའི་ཚུལ། །བསམས་ནས་བཟོད་གླགས་མེད་ པའི་སྙིང་ རྗེ་ བསྐྱེད། །རང་
དང་ འགྲོ་རྣམས་ལྷག་པར་འཇིགས་ཤིང་སྐྲག །མཆོག་གསུམ་ཁོ་ན་སྐྱོབ་པའི་
ནུས་ལྡན་དུ། །མཐོང་ནས་ཤུགས་དྲག་གདུང་བས་སྐྱབས་སུ་འགྲོ །བདག་དང་
མཁའ་མཉམ་འགྲོ་བ་མ་ལུས་པ། །ཇི་སྲིད་བྱང་ཆུབ་སྙིང་པོར་མཆིས་ཀྱི་བར།
བླ་མ་རིན་པོ་ཆེ་ལ་སྐྱབས་སུ་མཆི། །སྟོན་པ་སངས་རྒྱས་རྣམས་ལ་སྐྱབས་ སུ་
མཆི། །ལུང་རྟོག་དམ་པའི་ཆོས་ལ་སྐྱབས་སུ་མཆི། །འཕགས་མཆོག་དགེ་འདུན་
རྣམས་ལ་སྐྱབས་སུ་མཆི། ཁྱད་པར་རྗེ་བཙུན་སྤྱན་རས་གཟིགས་དབང་གི །ལྷ་
ཚོགས་འཁོར་དང་བཅས་ལ་སྐྱབས་སུ་མཆི། །དེང་ནས་བཟུང་ སྟེ་ བྱང་ཆུབ་མ་
ཐོབ་བར། །བླ་མ་དཀོན་མཆོག་གསུམ་ལ་སྐྱབས་འགྲོ་ཞིང་། །ཕ་མ་རིགས་དྲུག་
སེམས་ ཅན་ མ་ ལུས་ པ། ། །སྒྲོལ་ ཕྱིཪ་ སངས་ རྒྱས་ གོ་ འཕང་ མྱུར་ ཐོབ་ཤོག །
སེམས་ཅན་ཐམས་ཅད་རྟག་ཏུ་བདེ་གྱུར་ཅིག །འགྲོ་བའི་སྡུག་བསྔལ་མ་ལུས་ཞི་
གྱུར་ཅིག ། །བླ་ན་མེད་པའི་བདེ་དང་ བྲལ་མ་གྱུར། །འགྲོ་བའི་ཆགས་ སྡང་ མ་
ལུས་ཞི་གྱུར་ནས། །ཕན་ཚུན་བྱམས་པའི་ངང་དུ་གནས་པར་ཤོག །སླར་ཡང་མ་
རྒན་རྣམས་དང་མགྲིན་གཅིག་ཏུ། །དུས་འདི་ནས་བཟུང་སངས་རྒྱས་ མ་ཐོབ་
བར། །བླ་ མ་ དཀོན་ མཆོག་ རིན་ ཆེན་རྣམ་གསུམ་ལ། །སྙིང་ནས་ ཕྱག་ འཚལ་
མཆོད་ཅིང་ སྐྱབས་ སུ་མཆི། ། །མྱུར་ དུ་ཤེས་ རྒྱུད་ བྱིན་གྱིས་བརླབ་ཏུ་གསོལ། །
གདུང་ཤུགས་དྲག་པོས་ལན་མང་གསོལ་བཏབ་པས། །སྐྱབས་ཡུལ་རྣམས་ལས་
བདུད་རྩི་ འོད་ཟེར་ཚོགས། །དཔག་མེད་འཕྲོས་པ་ རང་དང་ མཐའ་སྐོར་གྱི། །
-348-

སྙིང་པོ་དོན་གསུམ་གྱི་ཁྲིད་ཡིག་བདུད་རྩིའི་བུམ་བཟང་།
སེམས་ཅན་རྣམས་ལ་ཕོག་པས་སྡིག་སྒྲིབ་དག །ལུས་ནི་དྭངས་གསལ་འོད་ཀྱི་
རང་བཞིན་ཅན། །འཕགས་མཆོག་ཐུགས་རྗེ་ཆེན་པོའི་སྐུ་རུ་གྱུར། །ཡིད་ནི་སྒྲིབ་
གཉིས་ འཆིང་ བ་ ལས་ གྲོལ་ ནས། ། །ཆོས་ སྐུ་ ཐོབ་ སྟེ་ དག་ ཞིང་ གཤེགས་ པར་
བསམ། །སྐྱབས་ཡུལ་རྣམས་ཀྱང་དགྱེས་བཞིན་འོད་ཞུ་ནས། །རང་ལ་ཐིམ་པས་
བྱིན་གྱིས་བརླབས་པར་གྱུར། །རྙེད་དཀའ་དོན་ཆེན་དལ་བའི་རྟེན་འདི་ཡང་། །
མྱུར་དུ་འཇིག་ཅིང་ནམ་འཆི་ངེས་པ་མེད། །ཤི་ནས་སྲིད་པའི་འགྲོ་བ་གར་སྐྱེས་
ཀྱང་། །སྡུག་བསྔལ་རང་བཞིན་བདེ་བའི་གོ་སྐབས་མེད། །བདག་ཉིད་ཇི་བཞིན་
དྲིན་གྱིས་བསྐྱངས་པའི་མ། །སེམས་ཅན་ཐམས་ཅད་སྡུག་བསྔལ་གསུམ་གྱིས་
མནར། །དེས་ན་འདི་དག་སྲིད་མཚོ་ལས་གྲོལ་ཕྱིར། །རྫོགས་པའི་སངས་རྒྱས་
གོ་འཕང་བསྒྲུབ་པར་བྱ། །དེ་ཡི་ཕྱིར་དུ་སྙིང་པོ་དོན་གསུམ་གྱི། །གདམས་པ་
ཟབ་མོ་ཉམས་སུ་བླང་བར་བྱ། །རང་གི་སྤྱི་བོར་ཤེལ་དཀར་ལས་གྲུབ་པའི། །
བྱང་ ཆུབ་ མཆོད་ རྟེན་ མཚན་ ཉིད་ ཡོངས་ རྫོགས་ པ། །བུམ་ པའི་ ལྟེ་ བར་ པད་
དཀར་ཟླ་བའི་སྟེང་། །སྐྱབས་གསུམ་ཀུན་འདུས་རྩ་བའི་བླ་མ་དང་། །དབྱེར་
མེད་ རྗེ་ བཙུན་ ཁ་ སརྤ་ ཎི་ བཞུགས། །སྐུ་ མདོག་ དཀར་ པོ་ ཞལ་ གཅིག་ ཕྱག་
གཉིས་པ། །དངོས་གྲུབ་ཅི་འདོད་ང་ཡིས་སྦྱིན་ནོ་ཞེས། །མཚོན་ཕྱིར་ཕྱག་གཡས་
མཆོག་སྦྱིན་ཕྱག་རྒྱ་མཛད། །སེམས་ཅན་མ་ལུས་ང་ཡིས་བསྐྱབ་བོ་ཞེས། །ཕྱག་
གཡོན་དཀོན་མཆོག་གསུམ་མཚོན་སྐྱབས་སྦྱིན་མཛད། །སྲིད་འདིར་རྣམ་མང་
སྤྲུལ་པ་བརྒྱ་སྟོན་ཀྱང་། །ཉེས་པའི་རྡུལ་གྱིས་ནམ་ཡང་མ་གོས་ཞེས། །གསལ་
བར་མཚོན་ཕྱིར་པདྨ་དཀར་པོ་འཛིན། །སྲིད་དང་ཞི་བའི་ལོངས་སྤྱོད་ཅི་འདོད་
ཀྱང་། རེ་བ་ཐམས་ཅད་ཡིད་བཞིན་བསྐང་ངོ་ཞེས། །མཚོན་ཕྱིར་རྣམ་མང་རིན་
KQ
-349-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༡༽
ཆེན་ རྒྱན་ གྱིས་ སྤྲས། །མཁའ་ མཉམ་ འགྲོ་ བ་ སྒྲོལ་ ཕྱིཪ་ ཕྱོགས་ བཅུ་ རུ། །
གཤེགས་ལ་ནམ་ཡང་སྐྱོ་ངལ་མེད་དོ་ཞེས། མཚོན་ཕྱིར་ཞབས་གཉིས་མཉམ་
པའི་སྟབས་ཀྱིས་བཞེངས། །སྤངས་རྟོགས་རྒྱལ་བ་ཀུན་དང་མཉམ་མོ་ཞེས། །
དབྱིངས་རིག་རྣམ་དག་པད་ཟླ་ཞབས་ཀྱིས་མནན། །དམུ་རྒོད་སྙིགས་མའི་འགྲོ་
བ་སྒྲོལ་བ་ལ། །རྒྱལ་བ་ཀུན་ལས་སྙིང་རྗེ་ལྷག་གོ་ཞེས། །མཚོན་ཕྱིར་རི་དྭགས་
པགས་ པས་ ནུ་ མ་ བཀབ། །འཇིག་ རྟེན་ འཇིག་ རྟེན་ འདས་ པའི་ དངོས་ གྲུབ་
ཀུན། །དགེ་བའི་བཤེན་གཉེན་ཉིད་ལ་རག་ལས་ཞེས། །ཐབས་ཀྱིས་འདོམས་
ཕྱིར་མགོན་པོ་འོད་དཔག་མེད། །དབུ་ཡི་རལ་པའི་ཁྲོད་ན་ལྷམ་མེར་བཞུགས། །
ཐུགས་རྗེའི་སྤྱན་གྱིས་འགྲོ་ལ་ཕྱོགས་བཅུར་གཟིགས། །གང་འདུལ་སྤྲུལ་པས་
ལྷ་ལམ་འགེངས་བཞིན་དུ། །འོད་ཀྱི་ཕུང་པོའི་དབུས་ན་ལྷམ་མེར་བཞུགས། །
སྒོ་སྟོང་ དག་ལ་བསྐལ་བཟང་ སངས་རྒྱས་སྟོང་། །རིགས་ལྔའི་ཚུལ་དུ་ རང་ ལ་
གཟིགས་ བཞིན་ བཞུགས། །ཤར་ ཕྱོགས་ ངོས་ ལ་ བཞུགས་ པའི་ སངས་ རྒྱས་
རྣམས། །དཀར་ པོ་ བྱང་ ཆུབ་ མཆོག་ གི་ ཕྱག་ རྒྱ་ ཅན། །ལྷོ་ ཕྱོགས་ ངོས་ ལ་
བཞུགས་པའི་སངས་རྒྱས་རྣམས། །སྐུ་མདོག་སེར་པོ་མཆོག་སྦྱིན་མཉམ་བཞག་
ཅན། །ནུབ་ཕྱོགས་ངོས་ལ་བཞུགས་པའི་སངས་རྒྱས་རྣམས། །སྐུ་མདོག་དམར་
པོ་མཉམ་བཞག་ཕྱག་རྒྱ་ཅན། །བྱང་ཕྱོགས་ངོས་ལ་བཞུགས་པའི་སངས་རྒྱས་
རྣམས། །སྐུ་མདོག་ལྗང་ཁུ་སྐྱབས་སྦྱིན་མཉམ་བཞག་ཅན། །ཐམས་ཅད་ སྤྲུལ་
སྐུའི་ཆ་ལུགས་ཅན་དུ་བཞུགས། །མཆོད་རྟེན་དེ་ཡི་སྟེང་གི་ནམ་མཁའ་ལ། །
ཆོས་འདིའི་བརྒྱུད་པའི་བླ་མ་མཆོག་རྣམས་བཞུགས། །བདག་སྙིང་པདྨ་དམར་
པོ་ འདབ་ སྟོང་ ཅན། ། །ལྟེ་ བར་ རང་ གི་ སེམས་ དང་ ཡི་ དམ་ ལྷ། །དབྱེར་ མེད་
- 350-

སྙིང་པོ་དོན་གསུམ་གྱི་ཁྲིད་ཡིག་བདུད་རྩིའི་བུམ་བཟང་།
གང་
འཕགས་མཆོག་ཁ་སརྤ་ཎི་བཞུགས། །འདབ་མ་སྟོང་ལ་ཨ་དཀར་སྟོང་གིས་
མཛེས། །བླ་མ་ལྷག་པའི་ལྷ་ཡི་གནས་གསུམ་དུ། །ཡི་གེ་གསུམ་མཚན་ཁྱད་པར་
ཐུགས་ཀའི་དབུས། །ཟླ་སྟེང་ཧྲཱིཿཡིག་མཐར་སྐོར་ཡི་གེ་དྲུག །ཆུ་ཤེལ་ཕྲེང་བ་ལྟ་
བུས་མཛེས་པར་བསྐོར། །དེ་ལས་འོད་འཕྲོས་རྩ་བརྒྱུད་བླ་མ་དང་། །ཡི་དམ་ལྷ་
ཚོགས་སྐྱབས་གསུམ་བཀའ་སྡོད་བཅས། །གསང་སྔགས་རིག་སྔགས་གཟུངས་
སྔགས་མ་ལུས་པ། །སྤྱན་དྲངས་སོ་སོའི་དམ་ཚིག་པར་ཐིམ་པས། །ཀུན་འདུས་
གསུམ་གྱི་བདག་ཉིད་ཡིད་བཞིན་ནོར། །བསླུ་མེད་སྐྱབས་མཆོག་འདུས་པའི་ངོ་
བོར་ བསམ། །ཐུགས་ རྗེའི་ སྤྱན་ རས་ སྟོང་ གིས་ འགྲོ་ ཀུན་ ལ། །གཟིགས་ནས་
ལ་གང་འདུལ་སྤྲུལ་པ་ཡིས། །ནམ་མཁའི་ཁྱོན་ཀུན་ཅིག་ཅར་འགེངས་
མཛད་པ། །མགོན་པོ་སྤྱན་རས་གཟིགས་ལ་ཕྱག་འཚལ་ལོ། །རབ་འབྱམས་ཞིང་
ན་ མཆོད་ རྫས་ ཅི་ ཡོད་ དང་། །བདག་ གིས་ དངོས་ སུ་ བཤམས་ པ་ འདི་ དག་
རྣམས། །ཀུན་བཟང་མཆོད་པའི་སྤྲིན་དུ་ལེགས་དམིགས་ནས། །ཐུགས་ རྗེ་ ཆེ་
མགོན་ཚོགས་རྣམས་མཉེས་ཕྱིར་འབུལ། །བདག་སེམས་དུག་གསུམ་གདོན་གྱི་
དབང་གྱུར་པས། །སྒོ་གསུམ་ཉེས་པར་སྤྱད་པ་ཅི་མཆིས་པ། །གནོང་ཞིང་འགྱོད་
པའི་སེམས་ཀྱིས་སོ་སོར་བཤགས། །ཐུགས་རྗེའི་ཆབ་ཀྱིས་སྒྲིབ་པ་དག་པར་
མཛོད། །སྲིད་ཞིའི་རྣམ་དཀར་ཇི་སྙེད་མཆིས་རྣམས་དང་། ཁྱད་པར་ འཕགས་
མཆོག་སྤྱན་རས་གཟིགས་དབང་གི །སྐུ་གསུང་ཐུགས་ཀྱི་ཡོན་ཏན་ཐམས་ཅད་
ལ། །བསམ་པ་ཐག་པས་གུས་ཤིང་ཡི་རང་ངོ་། །དུག་གསུམ་མུན་པ་འཐུག་པོས་
རབ་བསྒྲིབས་ཤིང་། ཁམས་གསུམ་འཁོར་བར་ངལ་བསོ་མེད་པར་འཁྱམས། །
སྡུག་བསྔལ་གསུམ་གྱིས་མནར་བའི་འགྲོ་འདི་ལ། །ཐེག་གསུམ་ཆོས་ཀྱི་སྒྲོན་མེ་
-351-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༡༽
སྦར་ དུ་ གསོལ། ། །བཟོད་ དཀའ་ སྡུག་ བསྔལ་ བརྒྱ་ ཡིས་ གཙེས་ གྱུར་ པ། །ཉམ་
ཐག་བདག་དང་བདག་འདྲའི་འགྲོ་རྣམས་ལ། །ཐུགས་རྗེས་གཟིགས་ལ་འཁོར་
བ་མ་སྟོང་བར། །སྲིད་འདིར་སྐུ་ཡི་སྣང་བ་རྟག་བརྟན་གསོལ། །བླ་མ་ཐུགས་རྗེ་
ཆེན་པོའི་ལྷ་ཚོགས་ལ། །ཕྱག་མཆོད་བགྱིས་སོགས་དགེ་རྩ་ཅི་མཆིས་པ། །ཕ་མ་
རིགས་དྲུག་འཁོར་བའི་སྡུག་བསྔལ་ལས། །སྒྲོལ་ཕྱིར་སངས་རྒྱས་ཐོབ་པའི་རྒྱུ་
རུ་བསྔོ། །གླིང་བཞི་གླིང་ཕྲན་ཉི་ཟླ་ལྷུན་པོར་བཅས། །སྣོད་བཅུད་འབྱོར་པའི་
ཁྱད་པར་མ་ལུས་པ། །